section_heading: Medalje i sportski uspjesi
paragraph_text: Na svjetskom prvenstvu u malim 25-metarskim bazenima u brazilskom gradu Rio de Janeiro Mihovil Španja je 30. studenog 2009. godine u disciplini 100 m leđno osvojio zlatnu medalju. U istoj je disciplini dva puta rušio svjetski rekord, prvi puta u kvalifikacijama kad je tu dionicu isplivao za 1:12.17 što je 2 sekunde i 30 stotinki brže od starog rekorda te u finalu s vremenom 1:11.14 čime je svoj svjetski rekord popravio za sekundu i 3 stotinke.<ref> Na istom svjetskom prvenstvu 1. prosinca 2009. godine Mihovil se okitio novom zlatnom medaljom u disciplini 200 m mješovitim stilom te s vremenom 2:34.31 postao vlasnik svjetskog rekorda i u ovoj disciplini.<ref> Nakon dvije zlatne medalje Mihovil Španja je 2. prosinca 2009. u Rio de Janeiru osvojio i srebrnu medalju u disciplini 100 m mješovito te s rezultatom 1:13.40 oborio novi europski rekord.<ref> U kvalifikacijskoj utri na 100 m prsno 3. prosinca 2009. Španja je s vremenom 1:26.77 postavio novi svjetski rekord i najavio novu medalju na svjetskom prvenstvu u plivanju za plivače s tjelesnim nedostatkom u Rio de Janeiru te je istog dana u finalnoj utrci na 100 m prsno osvojio srebrnu medalju.<ref>